CELEX: 22014D0058
Language: hr
Date: 2014-04-08 00:00:00
Title: Odluka Zajedničkog odbora EGP-a br. 58/2014 od 8. travnja 2014. o izmjeni Priloga XXI. (Statistika) Sporazumu o EGP-u

28.8.2014   
            
            
               HR
            
            
               Službeni list Europske unije
            
            
               L 256/35
            
         ODLUKA ZAJEDNIČKOG ODBORA EGP-A
   br. 58/2014
   od 8. travnja 2014.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (1) treba uključiti u Sporazum o EGP-u.
            
         
               (2)
            
            
               Prilog XXI. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Nakon točke 19.ya (Uredba Komisije (EU) br. 193/2011) Priloga XXI. Sporazumu o EGP-u umeće se sljedeće:
   
               „19.z
            
            
               
                  32013 R 0549: Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (SL L 174, 26.6.2013., str. 1.).
               Za potrebe tog Sporazuma odredbe Uredbe sadržavaju sljedeće prilagodbe:
               
                           (a)
                        
                        
                           Island i Norvešku ne obvezuje regionalna raščlamba podataka kao što je propisano ovom Uredbom;
                        
                     
                           (b)
                        
                        
                           poglavlje 19. Priloga A ne primjenjuje se na Island i Norvešku;
                        
                     
                           (c)
                        
                        
                           ova se Uredba ne primjenjuje na Lihtenštajn.”
                        
                     
         Članak 2.
   Tekstovi Uredbe (EU) br. 549/2013 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. travnja 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (2).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. travnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 174, 26.6.2013., str. 1.
   
      (2)  Ustavni zahtjevi nisu navedeni.